На основу члана 16. Закона о концесијама („Службени гласник Републике Српске“, број 59/13) и Одлуке Владе Републике Српске,број: 04/1-012-2-1848/15 од 27.08.2015. године о покретању поступка додјеле концесије за кориштење земљишта ради реализације пројекта "Острво на ријеци Врбас - Туристичко угоститељски комплекс "Стара Ада"Бања Лука, („Службени гласник Републике Српске“, број 72/15), по претходно прибављеном рјешењу Комисије за концесије Републике Српске, број: 01-456-1/15 од 23.09.2015. године године, Министарство трговине и туризма, р а с п и с у ј е

**ЈАВНИ ПОЗИВ**

**за подношење понуда за додјелу концесије за кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада", Бања Лука**

**1. Предмет концесије и локација**

Предмет концесије је кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада"Бања Лука. Локација, односно земљиште на којем ће се вршити концесија налази се у Граду Бања Лука, 2 километра низводно од најужег центра Града и 3 километра узводно од ушћа ријеке Врбање у Врбас и састоји се из два острва, и то једно веће које се у катастру К.О.Бања Лука 5. води као к.ч. бр. 49. нови премјер са површином од 19.585 m² уписано као посјед Града Бања Лука - Фонд за управљање градским грађевинским земљиштем (што по старом премјеру одговара к.ч. 501 -шикара "Ада" у Влахмахали и к.ч. 502 ораница "Ада" у Влахмахали уписане у з.к. ул. број 3358, К.О. Бања Лука као друштвена својина 1/1), као и друго мање острво које се у катастру води као к.ч.бр. 48 нови премјер уписано као посјед Града Бања Лука - Фонд за управљање градским грађевинским земљиштем (што по старом премјеру одговара дијелу к.ч. 197/1 уписано у з.к. ул. број 1., К.О. Бања Лука као јавно добро), са површином од 342 m². Површина земљишта на наведеној локацији је око 19.927 m2.

**2. Опис пројекта**

Основни предмет концесије подрзумијева кориштење острва за потребе градског туризма, са елементима осталих концесионих дјелатности, а које су у складу са важећом просторно - планском документацијом и које проистичу из Идејних технолошко-техничких рјешења пројекта.

На локацији из тачке 1. овог јавног позива предвиђена је изградња пратећих услужних објектата који су организовани у сљедећих осам функционалних цјелина: ботаничка башта, зона угоститељских садржаја, зона предвиђена за мање јавне манифестације на отвореном,игралиште за дјецу „пикник“ простор, зона плаже , дајак марина и зона приобалног зеленила. Планирани садржаји су организовани у оквиру мањих цјелина специфичне намјене, које су повезане мрежом комуникација (пјешачки и бициклистички саобраћај). Комуникације, односно копнени и пјешачки приступ према острву је планиран путем два дрвена пјешачко - бициклистичка моста, чије су позиције дефинисане Регулационим планом. Наведено уређење подразумијева задржавање острва у изворном, ненарушеном стању, уз интерполацију садржаја који су у складу са просторно-планском документацијом. Обзиром на веома динамичан хидролошки режим ријеке Врбас, на острву нису предвиђене значајније интервенције у смислу промјене нивелације острва, изградње обалоутврда, изградње чврстих конструкција који би довели до промјена природног кретања воде. Сви планирани садржаји на овом острву су привременог крактера, изграђени од природног матријала, чиме је обезбијеђено да се у случају више силе, њиховим уклањањем острво враћа у првобитно, изворно, ненарушено стање.

**3.Студија оправданости додјеле концесије**

Понуђач је дужан да уз понуду достави Студију оправданости додјеле кoнцесије са елементима процјене заштите животне средине,израђену од стране привредног друштва или другог правног лица које испуњава услове за израду техничке документације у складу са посебним прописима. Приликом израде Студије потрбно је водити рачуна да за предметну локацију постоји донесен спроведбени документ просторног уређења локалне заједнице - Регулациони план за уређење обале Врбаса ("Службени гласник Града Бања Лука", број 14/10) и да иницијативом предвиђена изградња и уређење простора мора бити изведена у складу са проведбеним документом просторног уређења за предметну локацију.

**4.Рок трајања концесије**

Концесија се додјељује на период до 30 година, рачунајући од дана закључења Уговора о концесији.

**5.Концесиона накнада**

Минимална концесиона накнада утврђена је на основу Правилника о критеријумима за одређивање висине концесионе накнаде у области трговине, туризма и угоститељства и о врсти, висини и начину обезбјеђења гаранција [(''Службени гласник Републике Српске'', бр. 108/14)](http://www.vladars.net/sr-SP-Cyrl/Vlada/Ministarstva/MTT/PPP/Documents/Pravilnik%20o%20opstim%20uslovima%20putovanja.doc)и састоји се од:

-накнаде за уступљено право коришћења, која се плаћа једнократно при закључивању Уговора о концесији, и

-концесионе накнаде за коришћење предмета концесије.

Минималан износ једнократне накнаде за уступљено право коришћења је 3% од планиране инвестиције и износи не мање од 15.300.00 КМ.

Концесиона накнада за кориштење предмета концесије минимално износи 3% од укупног годишњег прихода од обављања концесионе дјелатности.

Висина концесионе накнаде за коришћење подложна је промјенама под условима и на начин прописан уговором о концесији.

**6.Начин рјешавања имовинско-правних односа**

Рјешавање евентуалних спорних имовинско-правних односа на концесионој локацији је обавеза концесионара.

**7.Гаранција на име обезбијеђења понуде-депозит**

Обавезан услов за учешће у поступку додјеле концесије је достава гаранције на име обезбјеђења понуде у износу од 5 % од вриједности укупне инвестиције и обезбјеђује се у виду новчаног депозита, са роком важења до правоснажности рјешења о избору најповољнијег понуђача и додјели концесије за кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада"Бања Лука,

Депозит се уплаћује на Јединствени рачун трезора број: 562-099-00001302-80 (поље јавних прихода не попуњавати),у поље сврха уплате: уплата депозита за обезбјеђење понуде (уплата се односи на Министарство трговине и туризма Републике Српске–депозит по јавном пoзиву, организациони код 1855001).

Напомена: буџетска организација и врста прихода се не попуњавају.

**8.Услови, рок и начин враћања депозита**

Понуђачу који буде изабран за концесионара депозит се урачунава у једнократну концесиону накнаду.

Депозит се враћа понуђачу који не буде изабран у року од 30 дана од дана правоснажности рјешења о избору најповољнијег понуђача и додјели концесије за кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада"Бања Лука или понуђачу чија понуда је неблаговремено достављена, у року од 15 дана од дана када Комисија за концесије Републике Српске констатује ту чињеницу.

Депозит неће бити враћен изабраном понуђачу ако:

* не испоштује неки од услова који је потребно испунити прије потписивања уговора о концесији, и
* одустане од закључивања уговора о концесији.
1. **Право учешћа на Јавном позиву**

Право учешћа на Јавном позиву имају домаћа и страна правна и физичка лица или конзорцијум два или више уговором повезаних правних лица која испуњавају услове из Документације за јавно надметање.

1. **Докази за учешће на Јавном позиву**
	1. **Подобност за учешће на Jавном позиву за додјелу концесије у смислу члана 19. Закона о концесијама, понуђач доказује достављањем сљедећих доказа:**

**а) за правна лица:**

1) извод из регистра пословних субјеката или другог одговарајућег регистра,

2) доказ надлежног органа земље сједишта понуђача којим се доказује да над понуђачем није покренут поступак стечаја или поступак ликвидације,

3) изјаву понуђача потписану и овјерену код надлежног органа земље сједишта понуђача којом доказује да са њим или са његовим повезаним лицем није раскинут уговор о концесији кривицом концесионара,

4) за домаћа правна лица увјерење Основног суда сједишта понуђача којим се доказује да понуђач није правоснажном пресудом осуђиван за кривично дјело извршено у вршењу регистроване дјелатности,

5) за страна правна лица доказ надлежног органа земље сједишта понуђача којим се доказује да понуђач није правоснажном пресудом осуђиван за кривично дјело извршено у вршењу регистроване дјелатности,

6) увјерење надлежног пореског органа или другог надлежног органа земље сједишта понуђача којим доказује да је испунио обавезе по основу пореза (директни и индиректни) и доприноса (пензијско и здравствено осигурање), у складу са важећим прописима и

7) изјаву понуђача потписану и овјерену код надлежног органа земље сједишта понуђача којом доказује да није уступио уговор о концесији трећем лицу или финансијској организацији.

**б) за физичка лица:**

1. увјерење о пребивалишту или овјерену копију путне исправе за страно лице и
2. увјерење да се против понуђача не води кривични поступак издато од надлежног суда или други еквивалентан документ земље сједишта понуђача којим се доказује да се против понуђача не води кривични поступак.

**б. Економско-финансијску подобност и искуство у обављању концесионе дјелатности понуђач доказује достављањем сљедећих доказа:**

**а) за правна лица:**

1. доказ пословне банке о солвентности понуђача, којим се доказује да, у посљедњих 12 мјесеци, рачунајући од дана објављивања јавног позива, рачун понуђача није био блокиран,
2. финансијски извјештај понуђача састављен у складу са законом и међународним рачуноводственим стандардима за посљедњу годину пословања,
3. доказ да понуђач има властита финансијска средства за реализацију предмета концесије и/или изјаву одговарајуће финансијске организације да ће пратити понуђача у финансирању предмета концесије и
4. доказ о искуству у реализацији концесионих пројеката.

**б) Физичка лица** своју економско-финансијску подобност доказују на начин предвиђен у тачки 10.2.а) подтачка 3) овог јавног позива.

**в. Остали докази:**

1. уговор о конзорцијуму ако понуђачи подносе заједничку понуду,
2. доказ о уплати новчаног депозита на име обезбјеђења понуде,
3. доказ о уплати средстава за преузимање Документације за јавно надметање,
4. изјава о прихватању Документације за јавно надметање,
5. изјава понуђача да преузима обавезу оснивања привредног друштва за обављање концесионе дјелатнсоти, ако понуђач нема основано привредно друштво са сједиштем у Републици Српској,
6. изјава којом понуђач потврђује да има обавезу према својој понуди до закључивања уговора о концесији и
7. доказ да је Студију оправданости додјеле концесије израдило привредно друштво или друго правно лице које испуњава услове за израду техничке документације.

**г. Уколико понуду подноси конзорцијум докази из тачака 10.1.а), 10.2а) и 10.3. подтачке 4) и 5) се подносе за сваког члана конзорцијума.**

**д. Сва документа која се прилажу морају бити у оригиналу или овјереној копији и не старија од 120 дана.**

1. **Рок за достављање понуда**

Рок за достављање понуда је 45 дана од дана објављивања јавног позива у „Службеном гласнику Републике Српске“.

1. **Начин достављања понуде и адреса**

Понуде се достављају лично или препоручено путем поште у запечаћеној коверти са назнаком ***„Понуда на јавни позив за додјелу концесије за***  кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада"Бања Лука ***НЕ ОТВАРАТИ“***, на адресу:

**МИНИСТАРСТВО ТРГОВИНЕ И ТУРИЗМА РЕПУБЛИКЕ СРПСКЕ**

**ТРГ РЕПУБЛИКЕ СРПСКЕ 1**

**78 000 БАЊА ЛУКА**

1. **Могућност посјете локацији**

Свим лицима која су преузела Документацију за јавно надметање, прије достављања понуде, биће омогућена посјета локацији на којој ће се обављати концесиона дјелатност, уколико за то искажу интерес. Вријеме посјете локацији одредиће се у договору са представницима заинтересованих лица.

1. **Рок у коме се понуда може повући**

Повлачење понуде понуђач може извршити најкасније до истека рока за подношење понуда. Захтјев за повлачење понуде доставља се Министарству трговине и туризма у писаној форми. Захтјев за повлачење понуде доставља се у коверти са назнаком: *„Повлачење понуде за учешће на јавном позиву за додјелу концесије* за кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада"Бања Лука, на адресу:

**МИНИСТАРСТВО ТРГОВИНЕ И ТУРИЗМА РЕПУБЛИКЕ СРПСКЕ**

**ТРГ РЕПУБЛИКЕ СРПСКЕ 1**

**78 000 БАЊА ЛУКА**

1. **Обавјештење о датуму, времену и мјесту отварања понуде**

Комисија за концесије Републике Српске понуђаче ће обавијестити о датуму, времену и мјесту отварања понуда.

1. **Могућност поништења поступка додјеле концесије**

Поступак додјеле концесије може се поништити након истека рока за достављање понуда у случајевима предвиђеним чланом 24. став 1. Закона о концесијама.

1. **Вријеме и начин преузимања Документације за јавно надметање**

Право учешћа на Јавном позиву имају само лица која су откупила Документацију за јавно надметање, а коју чине:

* Јавни позив за подношење понудаза додјелу концесије за за кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада", Бања Лука,
* Опис предмета концесије,
* Упутство понуђачима за израду понуде,
* Критеријуми за вредновање и оцјену понуда, и
* Нацрт уговора о концесији.

Заинтересовани понуђачи могу преузети Документацију за јавно надметање у просторијама Министарства трговине и туризма Републике Српске, сваки радни дан од 07:30 до 15:30 часова, у року од 30 дана од дана објављивања Јавног позива у „Службеном гласнику Републике Српске“, у канцеларији број 622 на шестом спрату.

Документација се може преузети уз захтјев за преузимање исте и доказ о уплати неповратне накнаде у износу од 1.000,00 КМ, која се уплаћује на жиро рачун Јавни приходи Републике Српске број: 562 – 099 – 00000556 – 87; врста прихода: 722511; сврха уплате: откуп документације за јавно надметање; организациони код: 1855001; шифра општине: 002.

1. **Идентитет подносиоца иницијативе за додјелу концесије и износ бонуса**

Иницијативу за додјелу концесије за кориштење земљишта ради реализације пројекта "Острво на ријеци Врбас- Туристичко угоститељски комплекс "Стара Ада", Бања Лука,поднијело је привредно друштво „д.о.о. "Стара ада", Ул Вељка Млађеновића бб., Бања Лука.

Подносиоцу иницијативе додјељује се бонус за понуђено рјешење (технички и економско-финансијски аспект) који износи 10% од припадајућих бодова по свим критеријумима за вредновање понуда.

1. **Измјене и допуне Јавног позива**

Евентуалне измјене и допуне Јавног позива објавиће се на исти начин на који се објављује и основни текст Јавног позива, а рок за достављање понуда продужиће се за вријеме које је протекло од дана објављивања основног текста Јавног позива до дана објављивања његове измјене и допуне у „Службеном гласнику Републике Српске“.

1. **Објављивање Јавног позива**

Овај јавни позив објавиће се у дневном листу „Глас Српске“, „Службеном гласнику Републике Српске“, на сајту Владе Републике Српске, Министарства трговине и туризма: [www.vladars.net](http://www.vladars.net) –(Јавни позиви) и на сајту Комисије за концесије Републике Српске: [www.koncesije-rs.org](http://www.koncesije-rs.org)

Неблаговремене, непотпуне као и понуде поднесене од стране неовлашћеног лица, неће се узети у разматрање.

1. **Лица за давање информација**

Марио Вукић, 051/338-738,

Број: 14-01-07 -252-70/15 **М И Н И С Т А Р**

Датум:28. 09.2015. године **Мр Предраг Глухаковић**